tomron87/hebrew-wikipedia-sentences-corpus huggingface dataset:
הוא נודע במהלך הקריירה שלו כשחקנה של הקבוצה הקרואטית היידוק ספליט, ושחקן זר מצליח בקבוצת דרבי קאונטי האנגלית.
שטימץ החל את הקריירה שלו בהיידוק ספליט.
ב-1992 עבר שטימץ לקדיס שבה שיחק שנתיים.
שטימץ הגיע לדרבי קאונטי ב-31 באוקטובר 1995, תמורת 1.5 מיליון פאונד מהמועדון הקרואטי היידוק ספליט.
הוא כבש את שאר הבכורה שלו עבור דרבי במשחק חוץ נגד טרנמיר רוברס, בו הובסה קבוצתו 1–5. העונה הראשונה של שטימץ בקבוצה הייתה מוצלחה, שבסופה הצליחה דרבי לזכות בעלייה לפרמייר ליג.
איגור שטימץ שיחק כמעט 4 שנים בדרבי קאונטי, אולם הקדנציה שלו בקבוצה הסתיימה אחרי שהואשם על ידי מספר גורמים בכך שלא שיחק היטב במספיק משחקים.
כרטיס-השחקן שלו נמכר תמורת 600,000 פאונד לווסטהאם יונייטד ב-29 באוגוסט 1999. בסך הכל, שטימץ שיחק 84 משחקי ליגה במדי דרבי, בנוסף ל-9 משחקים בגביעים השונים.
שטימץ חזר לקרואטיה מולדתו, לקבוצת נעוריו היידוק ספליט, ובמהרה התמנה למאמנה.
באביב 2006, הוא גם אימן במשך חודשיים את קבוצת ליגת העל הקרואטית קיבליה.
במהלך טורניר יורו 2008 שימש שטימץ בתקשורת הקרואטית כפרשן.
שטימץ הופיע עבור הנבחרת הקרואטית ב-53 משחקים בינלאומיים, שבהם כבש 2 שערים.
הוא היה חלק מסגל הנבחרת במונדיאל 1998, בו זכתה קרואטיה במקום השלישי.
איגור רקוצ'ביץ' (בסרבית: Игор Ракочевић; נולד ב-29 במרץ 1978 בבלגרד, סרביה, יוגוסלביה) הוא כדורסלן עבר סרבי ששיחק בעמדות הרכז והקלע.
רקוצ'ביץ' שיחק בהכוכב האדום בלגרד ובודוצ'נוסט פודגוריצה וזכה באליפות יוגוסלביה עם כל אחת מהן.
הוא נבחר במקום ה-51 על ידי מינסוטה טימברוולבס בדראפט 2000, אך החל לשחק בה רק בעונת , בה הוא שיחק 42 משחקים בהם קלע 1.9 נקודות בממוצע למשחק.
לאחר עונה זו הוא שוחרר ממינסוטה וחתם בסן אנטוניו ספרס ששחררה אותו גם כן זמן קצר לאחר מכן.
לאחר מכן שב לשחק בכוכב האדום ונבחר ל-MVP ולמלך הסלים של הליגה האדריאטית.
בשנת 2004 עבר לוולנסיה, בה שיחק עונה אחת שלאחריה עבר לריאל מדריד, אשר גם אותה עזב לאחר עונה אחת בלבד.
בטאו הפך רקוצ'ביץ' לאחד השחקנים הטובים באירופה ונבחר לחמישיית העונה השנייה ביורוליג בעונת ולחמישיית העונה בעונת .
בעונת חתם על חוזה ל-3 שנים תמורת 5.5 מיליון אירו בקבוצת אפס פילזן מהליגה הטורקית.
רקוצ'ביץ' ערך את הופעתו הראשונה בנבחרת יוגוסלביה באולימפיאדת סידני.
לאחר מכן הוא שיחק באליפות אירופה 2001 בטורקיה (בה הוא זכה במדליית הזהב) ובאליפות אירופה 2005 בסרביה ומונטנגרו.
הוא היה חלק מנבחרת יוגוסלביה שזכתה באליפות העולם 2002 באינדיאנפוליס והיה הקפטן של נבחרת סרביה ומונטנגרו באליפות העולם 2006 ביפן.
הוא גם שיחק באולימפיאדת אתונה.
מדליית ארד באליפות אירופה עד גיל 18: 1996
מדליית ארד באליפות העולם עד גיל 21: 1997
מדליית זהב באליפות אירופה עד גיל 20: 1998
מדליית הזהב באליפות אירופה: 2001
מדליית הזהב באליפות העולם: 2002
השחקן המצטיין של אליפות אירופה עד גיל 20: 1998
שחקן העונה בליגה היוגוסלבית: 1998
שחקן העונה בליגה האדריאטית: 2004
אלוף תחרות השלשות של הליגה הספרדית: 2007
חמישיית העונה השנייה ביורוליג: 2006/2007
איגור קונסטנטין קוניצין (רוסית: И́горь Константи́нович Куни́цын; נולד ב-30 בספטמבר 1981) הוא טניסאי עבר רוסי, שדורג בשיאו במקום ה-35 בדירוג הסבב העולמי לגברים (ATP) (2009).
זכה בתואר אחד ביחידים ותואר אחד בזוגות.
קוניצין, יליד ולדיווסטוק, החל את הקריירה המקצוענית שלו בשנת 1998. הוא נכנס לראשונה אל בין 1,000 המדורגים הראשונים בדירוג העולמי ב-25 במאי באותה שנה, כאשר התקדם למקום ה-804. בהמשך השנה נכנס גם לסבב הזוגות, ונכנס אל בין אלף הראשונים בזוגות באפריל 1999, למקום ה-854.
בשנים הבאות החל קוניצין בהתקדמות עקבית, והגיע במאי 2000 לראשונה למאייה השלישית בעולם ליחידים, אם כי לא הגיע להישגים גבוהים בטורנירי הסבב עצמם.
על אף שהתקשה להתקדם בתקופה מסוימת וסיים את שנת 2001 במקום ה-391 בלבד, הוא העפיל לראשונה במהלך שנת 2002 אל בין 200 הראשונים בדירוג, וסיים אותה כשהוא במקום ה-149 בעולם.
קוניצין נשאר בסביבת דירוג זו בשנים שלאחר מכן, אך ביצע את התקדמותו הגדולה בשנת 2006, שבה התקדם 105 שלבים בדירוג והעפיל לראשונה למאייה הראשונה בעולם.
במהלך השנה הוא השתתף לראשונה בטורניר גראנד סלאם, כאשר שיחק ואף עלה לסיבוב השני באליפות וימבלדון.
הוא החל להגיע להישגים גם בסבב הזוגות, כאשר הגיע יחד עם דמיטרי טורסונוב עד לגמר טורניר נוטינגהאם, והגיע למאייה הראשונה בעולם גם בדירוג לזוגות.
בשנת 2007 קוניצין המשיך את התקדמותו, והעפיל לראשונה לאליפות אוסטרליה הפתוחה ולאליפות צרפת הפתוחה שבהן הפסיד בסיבוב הראשון, ולאליפות ארצות הברית הפתוחה שבה עלה לסיבוב השני.
בנוסף, הגיע לסיבוב השני באליפות וימבלדון לזוגות, ולגמר טורניר ניופורט יחד עם נתן הילי.
הוא ביצע התקדמות רבה בשנה זו בשני התחומים כשבזוגות סיים במקום ה-71, אך לקראת סופה חלה ירידה אצלו ביחידים למרות יכולתו הטובה במהלך השנה.
את פריצתו הגדולה עשה קוניצין בשנת 2008, כאשר העפיל יחד עם דמיטרי טורסונוב עד לחצי גמר אליפות צרפת הפתוחה לזוגות, ובעקבות כך התקדם למקום ה-49 בעולם בדירוג הזוגות.
בנוסף, הוא זכה בגביע קרמלין במוסקבה שהיה תואר ה-ATP הראשון שלו, לאחר ניצחון בגמר על בן ארצו, מאראט סאפין.
באותה שנה הוא זומן לראשונה לנבחרת רוסיה, למפגש חצי גמר גביע דייוויס מול נבחרת ספרד.
קוניצין ניצח יחד עם דמיטרי טורסונוב במשחק הזוגות של המפגש, אך רוסיה הפסידה במפגש כולו בתוצאה 3-2.
בשנת 2009 המשיך קוניצין להתקדם, והשיג את דירוג השיא בקריירה שלו, כשהתקדם ארבעה מקומות למקום ה-35 בעולם בחודש יולי.
הוא זומן בפעם השנייה לנבחרת רוסיה, למפגש רבע גמר גביע דייוויס מול נבחרת ישראל.
הוא הפסיד יחד עם מאראט סאפין את משחק הזוגות, שהכריע את המפגש, לאנדי רם ויוני ארליך, ולאחר מכן הפסיד גם במשחק היחידים להראל לוי.
איגור מיכאילוביץ' שאלימוב הוא כדורגלן עבר סובייטי-רוסי, ששיחק בקבוצות: ספרטק מוסקבה, אינטר מילאנו, בולוניה ונאפולי ובנבחרת ברית המועצות.
אליפות ברית המועצות - 1989
איגור מיכאילוביץ' ריבק (באוקראינית: Ігор Михайлович Рибак; 21 במרץ 1934 – 28 בספטמבר 2005) היה מרים משקולות אוקראיני ממוצא יהודי, שייצג את ברית המועצות.
אלוף אולימפי (מלבורן 1956) ואלוף אירופה במשקל עד 67.5 ק"ג.
באליפות ברית המועצות בהרמת משקולות שנערכה בשנת 1956 זכה ריבק במדליית כסף במשקל של עד 67.5 ק"ג, לאחר שהרים 375.0 ק"ג במצטבר: לחיצה - 110 ק"ג, הנפה - 115 ק"ג ודחיקה - 150 ק"ג.
באליפות אירופה בהרמת משקולות שנערכה בהלסינקי שבפינלנד בסוף יוני אותה שנה הוא זכה במדליית זהב במשקל של עד 67.5 ק"ג, לאחר שהרים 382.5 ק"ג במצטבר: לחיצה - 112.5 ק"ג, הנפה - 120 ק"ג ודחיקה - 150 ק"ג.
בסוף שנות ה-50 סיים ריבק את לימודיו והחל לעבוד כרופא ספורט.
איגור קרוטוי הוא מלחין יהודי-סובייטי-רוסי.
בשנת 1996 הוענק לו תואר אמן העם של הפדרציה הרוסית ובשנת 2011 תואר אמן העם של אוקראינה.
בנוסף הוענקו לו מספר עיטורים רוסים נוספים.
איגור קרוטוי נולד בעיר הייבורון שבמחוז קירובוהראד (אז בתחומי ברית המועצות, כיום בתחומי אוקראינה) במשפחה יהודית.
בגיל חמש הוא למד באופן עצמאי נגינה על אקורדיון והחל לנגן בלהקת בית הספר.
לאחר סיום בית הספר קרוטוי למד בבית הספר למוזיקה וסיים אותה בשנת 1974 בהצטיינות.
הוא נסע לקייב במטרה להתקבל לקונסרבטוריון אך לא הצליח להתקבל.
במשך שנה קרוטוי לימד מוזיקה בבית הספר באחד מכפרי האזור.
בשנת 1979 קורוטי התקבל ללימודים במכון הפדגוגי בעיר ניקולייב.
במקביל ללימודים קרוטוי עבד בקברט בו הכיר את הזמר אלכסנדר סרוב.
בתקופה זו קרוטוי הבין שכדי להיות מלחין הוא חייב לסיים את הלימודים הגבוהים בתחום ולכן החל ללמוד בקונסרבטוריון של סראטוב אותו סיים בהצטיינות.
בשנת 1981 קרוטוי החל לעבוד כפסנתרן בלהקת ליווי של ולנטינה טולקונובה ולאחר מספר שנים היה מנהל הלהקה.
כמו כן הוא סייר ברחבי ברית המועצות עם הופעות משותפות לצד השחקן יבגני לאונוב.
ההצלחה הגדולה הראשונה הגיעה לקרוטוי ואלכסנדר סרוב עם השיר "מדונה" בשנת 1987. באותה שנה היו עוד כמה שירים מוצלחים וסרוב זכה איתם בתחרויות זמר.
בשנת 1988 קרוטוי קיבל פרס הקומסומול על שיריו.
החל משנת 1989 קורטוי החל לעסוק בהפקה.
הוא הקים את חברת "ARC" שעם הזמן התפתחה לאחת הגדולות בתחום, כשהוא משמש כנשיא החברה.
החברה מפיקה תוכניות מוזיקליות רבות בטלוויזיה הרוסית ועוסקת בארגון הופעות ברוסיה של זמרים זרים.
החל משנת 1994 מאורגנים באופן תקופתי הופעות של שירי איגור קרוטוי בביצוע של מובילי הזמרים בשפה רוסית.
בדרך כלל הופעות אלו מתרחשות באולם ההופעות הגדול במוסקבה ואחר כך מוקרנות בטלוויזיה הרוסית.
בשנת 2010 הוכן תקליטור עם שירים על פי מוזיקה של איגור קרוטוי ובביצוע של לארה פביאן.
איגור קרוטוי כותב גם מוזיקה אינסטרומנטלית ומוזיקה לסרטים.
בשנים האחרונות קרוטוי החל לשיר את שיריו בעצמו.
קרוטוי התחתן בשנת 1979 ובשנת 1981 נולד לזוג בן.
בשנת 1995 נישא שוב, עם יוצאת רוסיה המתגוררת בארצות הברית ובשנת 2003 נולדה לזוג בת.
אף על פי שמשפחתו מתגוררת בארצות הברית, שוהה קרוטוי רוב זמנו ברוסיה, מאחר שבה נמצאים רוב הזמרים השרים את שיריו.
בין זמרים אלו נמנים אירינה אלגרובה, מיכאל שופוטינסקי, דימה בילאן, אלסו, לאימה ואיקולה, פיליפ קירקורוב, ניקולאי בסקוב, יוסף קובזון, ולרי לאונטייב, מוסלים מגומאייב, אלה פוגצ'ובה ורבים נוספים.
איגור קרוטוי לצד ריימוד פאולס ייסד תחרות זמר בינלאומית שנתית "הגל החדש".
ב-8 וב-9 בנובמבר 2024 נערכו קונצרטים על במת Live ארנה במוסקבה לכבוד יום הולדתו ה-70 של איגור קרוטוי.
בנובמבר 2024 נשיא אוקראינה וולודימיר זלנסקי שלל את התואר אמן העם של אוקראינה מקרוטוי על תמיכתו בפלישה הרוסית לאוקראינה.
ב-1981 נפרד מאשתו ילנה, וב-29 באוקטובר 1981 נולד בנו ניקולאי.
הוא גם אימץ את בתה של אולגה מנישואים אחרים, ויקטוריה (ילידת 1985).
אולגה קרוטאיה מנהלת עסק ומתגוררת בניו ג'רזי.
לאיגור קרוטוי יש שלוש נכדות.
איגור קרוטוי גר ברחוב קוסיגינה בגבעת הדרור במוסקבה, בבית בו גרו בין היתר מיכאיל גורבצ'וב ויגור ליגצ'וב.
אמת'יסט אמליה קלי המוכרת בשם הבמה איגי אזליה (Iggy Azalea) היא ראפרית ודוגמנית אוסטרלית.
אזליה עברה לארצות הברית כבר בגיל 16 כדי להתקדם בקריירת ההיפ הופ שלה והתגוררה בחלקה הדרומי של המדינה.
שם הבמה שלה מגיע משילוב של רחוב המגורים שלה באוסטרליה ושם הכלב שלה.
היא זכתה להכרה ראשונית לאחר שהווידאו קליפים לשיריה הפרובוקטיביים "Pu$$y" ו-"Two Times" פורסמו באתר יוטיוב.
ב-2012 חתמה על חוזה הקלטות ב-"Grand Hustle Records" אשר בבעלות הראפר האמריקאי, לאחר שקיבלה תשומת לב מהפרויקט הראשון שלה הוציאה מיקסטייפ בשם, Ignorant Art.
ב-2014 הוציאה לאור אזליה את אלבום הבכורה שלה The New Classic, אשר הגיע לתואר פלטינה בארצות הברית ונכנס לחמשת המובלים במצעדים רבים בעולם.
מהאלבום סינגל הבכורה שלה נבחר להיות, "Work" ובנוסף הוציא את הלהיט "Fancy" שהגיע למקום הראשון במצעד הבילבורד הוט 100 ששהה בו כ-7 שבועות רצופים ומכר ברחבי העולם מעל 13 מיליון עותקים.
אזליה השתתפה בשירה של אריאנה גרנדה, "Problem" אשר הגיע בשיאו למקום ה-2 במצעד בעוד ש-"Fancy" החזיק במיקום הראשון ובכך הצטרפה אזליה לביטלס כאמן והלהקה היחידים בהיסטוריה אשר החזיקו במיקום ה-1 וה-2 בו זמנית עם 2 הסינגלים הראשונים שלהם במצעד.
אזליה השיגה כ-3 להיטים בעשרת המובילים במצעד בנוסף עם "Black Widow" אשר יצא מאוחר יותר באותה השנה.
בנוסף לכך, הייתה אזליה מועמדת לפרס גראמי לתגלית השנה בשנת 2014. בשנת 2019, הוציאה את אלבומה השני, In My Defense.
הסינגל הראשון מתוכו "Sally Walker" יצא לאור ב-15 במרץ 2019, ביחד עם וידאו קליפ מצליח.
הסינגל השני "Started" יצא לאור ב-3 במאי באותה השנה, ביחד עם קליפ.
איגי אזליה נולדה בשם אמת'יסט אמליה קלי, בסידני, אוסטרליה.
בהיותה תינוקת, משפחתה עברה לבית שאביה בנה, במולובימבי, עיר בניו סאות' ויילס, אביה הוא צייר ואמן קומיקס, ואמה עבדה בניקיון בתי נופש ובתי מלון.
אזליה אומרת שאביה "גרם לה להסתכל על אמנות כשהייתה נערה", דבר שהשפיע על חייה ועבודתה.
אזליה החלה לשיר ראפ בגיל 14. לפני קריירת הסולו, הייתה אזליה חברה בלהקה עם שתי בנות נוספות.
לבסוף, היא החליטה לפרק את הלהקה משום ששתי חברות הלהקה האחרות לא לקחו את זה ברצינות והוסיפה: "אני לוקחת את כל מה שאני עושה ברצינות.
בצעירותה הושפעה משיריה של ניקי מינאז' ומתרבות ההיפ הופ היא קיוותה לעבור לארצות הברית כדי לעסוק בהיפ הופ ונשרה מהלימודים.
היא עבדה וחסכה כסף שהרוויחה בניקיון חדרי מלון ובתי נופש עם אמה.
בראיונות מאוחרים סיפרה שהיא שנאה את בית הספר, פרט לשיעור אמנות.
ולא היו לה חברים ושהציקו לה על התלבושות תוצרת הבית שלה.
נסעה לארצות הברית ב-2006, ביום הולדתה ה-16. להוריה אמרה שהיא נוסעת "לחופשה" עם חבר.
אך לבסוף החליטה להישאר וזמן קצר לאחר מכן הודיעה להם שהיא לא מתכוונת לחזור: "אני נמשכת לאמריקה כי הרגשתי כמו זרה במדינה שלי, הייתי מאוהבת בהיפ הופ, ואמריקה היא מקום הולדתו של ההיפ הופ.
הבנתי שככל שאהיה יותר קרובה למוזיקה, אני אהיה יותר מאושרת וצדקתי".
היא הוסיפה: "אמא שלי בכתה, ואמרה לי: 'רק תשמרי על עצמך.' חשבתי לעצמי, 'אני עוזבת לבדי, אני משוגעת לגמרי!
" לאחר הגעתה לאמריקה, היא התגוררה בארצות הברית והמתינה לאישורי שהות במדינה.
במשך שש שנים, היה עליה לעזוב את המדינה כל שלושה חודשים כדי לחדשם אך לבסוף קיבלה אזרחות.
2010−2011: מעבר לאמריקה ותחילת הקריירה
כאשר הגיעה לראשונה לארצות הברית, היא שהתה במיאמי, ולאחר תקופה קצרה עברה ליוסטון, ולאטלנטה, ובהמשך בלוס אנג'לס למעברים התייחסה בשירה "Work".
היא אימצה את שם הבמה שלה מכלב שהיה לה בילדות, איגי, והרחוב שבו גדלה, "אזליה סטריט", שם בני משפחתה מתגוררים.
היא אמרה שאנשים היו צוחקים עליה כי "הם חשבו שהראפ שלי גרוע".
אך מכיוון שצחקו עליה גם בילדות, היא הייתה מסוגלת להתמודד עם זה.
ב-2011, החלה להעלות סרטונים שלה עושה ראפ בסגנון "פריסטייל", הסרטונים הפכו לויראליים.
היא העלתה וידאו קליפ רשמי לשיר בשם "Pu$y" שהועלה לערוץ היוטיוב שלה.
ב-27 בספטמבר 2011, הוציאה אזליה את המיקסטייפ הראשון שלה, Ignorant Art.
השיר שלה "Pu$$y", נכלל במיקסטייפ וכלל שיתוף פעולה של הראפרים קינון ג'קסון, ג'ו מוסס, צ'יבי ג'ונס ופרובלם.
בנובמבר 2011, היא הוציאה וידאו קליפ לשיר שלה "My World", שבוים על ידי אלכס\טו סטון.
בווידאו קליפ הופיע גם השחקן טייני ליסטר.
ב-11 בינואר 2012, הוציאה וידאו קליפ לשיר "The Last Song", הקליפ השלישי שלה מ-Ignorant Art.
2012: בעיות עם חברת התקליטים ו-Glory
עקב בעיות עם חברת התקליטים שייצגה אותה אזליה ביקשה עזרה מהראפר טי.
באפריל באותה שנה, אזליה הכריזה דרך הטוויטר שהיא מתכוונת להוציא מיני-אלבום בשם Glory, ומאוחר יותר במאי היא פרסמה: "אני עליתי על משהו בשבועיים האחרונים, וזה מפואר.
המעריצים צריכים משהו חדש", באותו החודש, הופיעה אזליה יחד עם המפיק דיפלו ופקי בווידאו קליפ הראשון של קמעונאית האופנה "SSENSE".
כי אזליה לא בטוחה לגבי העסקה שלה עם גראנד האסל רקורדס, ותוארה על ידי טי.
מאוחר יותר התגלה בראיון כי היא נמצאת במשא ומתן עם חברות תקליטים אחרות.
אזליה גם השתתפה בשיר "Beat Down", של סטיב איוקי ואנגר דימאס שיצא לאור ב-31 במאי 2012. ב-24 ביוני 2012, הוציאה אזליה את השיר "Millionaire Misfits" כסינגל השני מהמיני-אלבום שלה, Glory.
ב-21 ביולי, הווידאו קליפ הרשמי לשיר "Murda Bizness" פורסם באינטרנט, המיני אלבום, יצא לאור ב-30 ביולי 2012. אזליה הייתה בין האמנים שיצאו לסיבוב הופעות "Closer To My Dreams Tour", בחסות אם טי וי, יחד עם הראפרים טייגה וקירקו באנגז.
ב-28 בספטמבר 2012, הכריזה אזליה כי היא תוציא את המיקסטייפ השני שלה ב-11 באוקטובר 2012, הנקרא TrapGold, אשר הופק על ידי המפיקים דיפלו ופקי.
מאוחר יותר באותה שנה היא פרסמה הצצות לשיר "(Bac 2 Tha Future (My Time" מתוך המיקסטייפ.
ב-9 באוקטובר באותה השנה, עשתה אזליה את הופעת הבכורה שלה, בטלוויזיה האמריקאית, לצד טי איי, בי או בי ועוד ראפרים, בטקס ההיפ הופ של "BET".
באותו החודש, היא יצאה לעוד מיני-סיבוב הופעות בצפון אמריקה עם הזמרת ריטה אורה, אשר נקרא "The ORA Tour".
בנוסף לכך, אזליה יצאה למיני סיבוב הופעות באירופה על מנת לקדם את המיקסטייפ השני שלה.
בינואר ופברואר 2013, בזמן שעבדה על הסינגלים העתידיים מאלבום הבכורה שלה The New Classic, שהיה מתוכנן לצאת בקיץ, השתתפה אזליה בסיבוב ההופעות של ריטה אורה בבריטניה, אשר נקרא, "Radioactive Tour".
מכיוון שהייתה חלק מסיבוב ההופעות, החליטה אזליה להופיע לראשונה עם השיר "Work", הסינגל המוביל מאלבומה העתידי.
השיר יצא לאור והושמע לראשונה ברדיו BBC ב-11 בפברואר 2013. ב-13 בפברואר, פורסם כי אזליה חתמה על חוזה הקלטות עם חברת ההקלטות מרקורי רקורדס.
הווידאו קליפ לשיר, בוים על ידי ג'ונס ופרנקויס ויצא לאור ב-13 במרץ 2013, הסינגל זכה להצלחה מפתיעה ונכנס למצעדים מובילים בעולם, ביניהם גם מצעד הבילבורד הוט 100, שם בשיאו הגיע למקום ה-54, וזכה לתואר "זהב".
במרץ 2013, אזליה הצטרפה לסיבוב ההופעות "Life Is Good Tour", של הראפר נאז.
במאי באותה שנה נודע שהקליפ לסינגל השני שלה "Bounce", יוצא לאור לערוץ ה-Vevo של הזמרת בסוף החודש.
הסינגל לא זכה להצלחה כמו קודמו ולא נכנס למצעדים מובילים בעולם.
ב-16 במרץ, נודע כי אזליה תופיע בקונצרט "Chime for Change", שהתקיים ב-1 ביוני בלונדון, לצד ביונסה, ג'ון לג'נד ואחרים.
ב-23 באפריל, הודיעה אזליה שהיא חתמה על חוזה הקלטות סולו עם חברת ההקלטות "Island Def Jam".
ב-26 באפריל פרסמה אזליה שהסינגל השלישי מאלבום הבכורה שלה יהיה, "Change Your Life" בשיתוף הראפר טי איי, השיר גם לא זכה להצלחה, אך הקליפ שלו זכה לפרסום רב עקב הפרובוקטיביות שלו.
ב-25 במאי 2013, הופיעה אזליה בדרי, כחלק מהשבוע הגדול של "רדיו 1".
רשימת הרצועות כללה שירים ממיני-אלבומים קודמים ומאלבומה הראשון כגון "Bounce" ו-"Work".
ביוני 2013, אישרה כי האלבום כמעט מוכן והוא מתוכנן לצאת בספטמבר 2013. ב-29 ביולי 2013, חשפה אזליה שהיא תשתף פעולה עם ביונסה בסיבוב ההופעות החמישי שלה, "The Mrs.
Carter Show World Tour" שיתקיים ב-אוסטרליה בין החודשים; אוקטובר ונובמבר.
ב-10 בנובמבר, אזליה הופיעה עם השיר "Blurred Lines" עם רובין ת'יק בטקס פרסי המוזיקה של MTV אירופה.
ב-17 בפברואר יצא הסינגל "Fancy" יחד עם הזמרת הבריטית צ'רלי XCX.
השיר הגיע למקום הראשון במצעד הבילבורד הוט 100, ונוסף הגיע למקום הראשון בלמעלה מ-10 מצעדים שונים ברחבי העולם והפך לאחד מהשירים המצליחים ביותר באותה שנה.
הסינגל הוא סינגל הפריצה של הזמרת, ובזכותו הפכה לאחת הראפריות המצליחות ביותר בעולם.
לאחר מכן יצא לאור אלבום הבכורה שלה, The New Classic, ב-21 באפריל 2014. שבוע לאחר מכן, ב-28 באפריל יצא הסינגל "Problem" בהשתתפות אזליה, ביחד עם הזמרת והשחקנית האמריקאית אריאנה גרנדה.
השיר הפך ללהיט מיידי והגיע למקום השני במצעד הבילבורד הוט 100 עוד לפני יציאת הקליפ לשיר, אך חסמה אותו עם שירה "Fancy", והוא לא זכה להגיע לצמרת המצעד.
הסינגל האחרון מהאלבום היה "Black Widow", אשר זכה להצלחה רבה, לאחר שהגיע למקום שלישי במצעד הבילבורד הוט 100. השיר היה מיועד לזמרת האמריקאית קייטי פרי, אך בסוף יועד לאזליה עצמה.
באוגוסט 2014, עשתה היסטוריה כאשר 3 משיריה היו בעשירייה הפותחת במצעד הבילבורד הוט 100 ("Problem", "Fancy" ו-"Black Widow").
ב-4 בספטמבר 2014, הודיעה אזליה כי היא מתכננת להוציא מהדורה מחודשת לאלבום הבכורה שלה, בה יכללו שישה שירים חדשים.
ב-9 באוקטובר פורסמה עטיפת המהדורה המחודשת, לאחר שאושר שם האלבום יהיה: Reclassified.
לאחר מכן אזליה הוציאה את הסינגל הראשון מהמהדורה המחודשת הנקרא, "Beg for It" שבו היא משתפת פעולה עם הזמרת הדנית מו.
השיר זכה להצלחה בינונית כאשר הצליח להגיע בשיאו למקום ה-24, במצעד הבילבורד הוט 100. ב-24 בפברואר 2015, יצא הסינגל השני והאחרון מהמהדורה המחודשת הנקרא "Trouble" בשיתוף השחקנית והזמרת, ג'ניפר הדסון.
במאי 2015, השתתפה אזליה בשיר ההיפ הופ "Pretty Girls", של הזמרת בריטני ספירס.
בנוסף אזליה לקחה חלק בהפקת השיר.
חודשיים לאחר מכן, הוציאה אזליה את הסינגל הראשון והחדש מתוך האלבום, "Team".
מאוחר יותר, ב-5 במרץ יצא שיר חדש שלה, בשיתוף הראפר ליל עוזי ורט הנקרא, "Can't Lose".
בשיר מדברת אזליה על רצונה הגדול, שהוא בעצם לא להפסיד ושהיא מנצחת בכל מה שהיא עושה.
ב-7 במרץ אזליה הכריזה בחשבון האינסטגרם והטוויטר שלה שהיא מוציאה סינגל חדש בשם "Mo Bounce אזליה אף העלתה לחשבון האינסטגרם שלה הצצות מתוך הקליפ, הקליפ צולם בהונג קונג.
ב-24 במרץ יצא הווידאו קליפ המלא לשיר.
לאחר מכן, הוציאה לאור את הסינגל השלישי מהאלבום "Switch", ביחד עם הזמרת הברזילאית אניטה.
בעקבות הדלפות של הקליפ מצד המעריצים, אזליה החליטה לבטל את יציאתו של הקליפ לחשבון ה-Vevo.
לקראת סוף שנת 2017, נודע כי אזליה נאבקה על מנת להוציא את האלבום לאור, ואף הדליפה כמה שירים בעצמה לאתרי אינטרנט שונים, ללא הסכמת חברת התקליטים שלה.
לבסוף, הודיעה אזליה כי היא חברת התקליטים שלה גנזה לה את האלבום, והוסיפה כי היא מצטערת על כל המאורעות.
בעקבות כך, אזליה החליטה לבטל את החוזה שלה עם חברת התקליטים דאף ג'אם וחתמה בחברת תקליטים חדשה של ג'יי זי, רוק ניישן.
לאחר שאלבומה השני של אזליה Digital Distortion, נגנז על ידי חברת התקליטים שלה, הודיעה אזליה כי בשנת 2018, היא עתידה להוציא את אלבומה המיני, Surviving the Summer.
באותה תקופה החליטה אזליה לעבור לחברת התקליטים דאף ג'אם.
תחילה, הוציאה את הסינגל הראשון מתוך האלבום, "Savior", ב-2 בפברואר 2018. השיר מכיל כמה דגימות מתוך השיר "All Around the World", של הזמרת ליסה סטנספילד.
ראשית כל, הוציאה אזליה קליפ מילים רשמי עבור השיר, שהועלה לערוץ ה-Vevo שלה בסמוך לצאתו כסינגל.
כמה מבקרי מוזיקה הפנו כלפיו ביקורות חיוביות בטענה שהוא "אסתטי" ו-"ייחודי".
מאוחר יותר הכריזה באינסטגרם שלה כי הקליפ המלא כבר צולם, ועתיד לצאת ב-28 בפברואר באותה השנה.
את הקליפ העלתה אזליה לערוצה בדיוק בתאריך שאמרה שהוא עתיד לצאת.
משמעות הקליפ של השיר, והשיר עצמו היא כזאת שאזליה בעצם מחפשת את ה-"מושיע", כביכול, שיעזור לה ויחזיר אותה לדרך הנכונה אחרי כל מה שהיא עברה באלבומה הקודם, עוד כשהייתה חתומה בחברת התקליטים וירג'ין רקורדס.
מאוחר יותר, נודע לציבור הרחב כי בעקבות כל מה שעברה בין השנים 17–2015, נכנסה אזליה לטיפול אינטנסיבי של שבועיים במוסד פסיכיאטרי באריזונה.
הסיבה לכך הייתה שהאנשים אשר נמצאים מסביבה, החליטו שמוטב שתטפל בהקדם בבעיה הפוגעת בה לפני שהיא תוציא מוזיקה חדשה.
אזליה התראיינה ואמרה כי: "מעולם לפני כן לא ישבתי וניהלתי שיחה על הבעיות שלי עם אנשי מקצוע", היא הוסיפה ואמרה כי: "זה צעד חכם וטוב, לדבר עם מישהו שיכול לתת לי את הכלים המידע והתובנה, להתמודד עם כל מה שאני חשה ומרגישה.
בסופו של דבר, זה היה ממש מועיל ואני שמחה שעשיתי זאת".
בנוסף לכך, דמי לובאטו הייתה אחת מתומכיה העיקריים של אזליה באותה העת, והיא אחת מתוך אותם האנשים אשר שכנעו אותה לעשות זאת, בטענה שזה יעזור לה, וישפר אותה.
באמצע שנת 2018, הודיעה אזליה כי Surviving The Summer, יהיה מיני-אלבום, ולא אלבום אולפן כפי שטענה קודם לכן.
השיר "Savior", שהיה צריך לתפקד כסינגל הראשון מתוכו, לא נכלל בו בסופו של דבר.
את Surviving The Summer, הוציאה אזליה ב-6 ביולי באותה השנה.
לאחר מכן, בתאריך זה יצא הסינגל הראשון מתוך האלבום, "Kream".
בסמוך לכך, הוציאה את "Tokyo Snow Trip".
המיני-אלבום עצמו יצא לאור ב-3 באוגוסט 2018, בקנייה דיגיטלית בלבד ללא עותקים פיזיים.
הווידאו קליפ לשיר פורסם ב-6 ביולי באותה השנה, וזכה למעלה ממיליון לייקים ומעל ל-150 מיליון צפיות בסך הכל.
השיר עצמו נכנס למצעד האמריקאי למקום ה-96. כדי לקדם את המיני-אלבום אזליה תכננה לצאת לסיבוב הופעות בצפון אמריקה שבסוף בוטל.
במרץ 2019, הוציאה אזליה את "Sally Walker" ביחד עם קליפ נלווה.
השיר תיפקד כסינגל הראשון מתוך אלבומה השני In My Defense, שעתיד לצאת באביב.
אזליה אישרה כי באלבום יהיו שני שירים בשם "Started" ו-"Freak of the Week".
באותה השנה, זכה השיר "Kream" למעמד זהב בארצות הברית, על סך מכירות של כחצי מיליון עותקים.
ביוני 2022 הופיעה אזליה לראשונה בישראל, במצעד הגאווה בתל אביב בחסות חברת הפינטק ראפיד, שהביאה את אזליה יחד עם הדיג'יים הבינלאומיים דייוויד מוראלס ובוריס ברגהיין.
באוגוסט 2023 הופיעה אזליה בריאד, ערב הסעודית.
במהלך המופע נקרע מכנסה של הזמרת ברגלה, ואף למרות שהחליפה את מכניסה מיד בסיום השיר הרשויות בממלכה לא נתנו לזמרת לסיים את הופעתה.
לטענת הזמרת, ייתכן וזה שהוסיפה את המשפט "זה עולם של נשים" יחד עם קריעת המכנס הביאו לסיום הופעתה.
ביוני 2012, הוכרז כי אזליה הוחתמה עם סוכנות הדוגמנות וילהלמינה מודלס, המייצגת אמנים רבים ביניהם פרגי, אסטל ונטשה בדינגפילד.
בספטמבר 2012, לוי שטראוס ושות' הכריזו על איגי אזליה כפנים החדשות של הקמפיין החדש שלהם "Go Forth".
באותה השנה אזליה גם הופיעה בקמפיין אוסף משקפי שמש הראשון של "House of Holland".
כמו כן, בשנת 2015 השתתפה אזליה בקטע מהסרט, מהיר ועצבני 7.
ב-19 ביולי 2016, הכריזה אזליה על פתיחת חברת ההפקה שלה שנקראת "Azalea Street", על שם הרחוב שגדלה בו באוסטרליה.
חברת ההפקה שלה נמצאת בשיתוף פעולה עם NBC בו היא חתומה להפקת סדרות מקוריות.
אזליה עושה ראפ עם מבטא דרומי (דרום ארצות הברית), אף על פי שהמבטא האוסטרלי שלה ברור מאוד כשהיא מדברת.
כשהיא עברה לראשונה לארצות הברית, היא שהתה במיאמי ומאוחר יותר באטלנטה, לאחר ששהתה בסביבה שב ספגה סגנון של ההיפ הופ דרומי, היא אמרה שזה עשה את זה קל עבורה לטפח את ההשפעות הדרומיות במוזיקה שלה: "גרתי בדרום חמש שנים; אתה מרים דברים מהסביבה ומהמורים שלך.
כל האנשים שלימדו אותי לעשות ראפ היו מהדרום, וכך גם המוזיקה שהאזנתי לה כשהייתי נערה." המיני אלבום הראשון של אזליה, נועד להתמקד בהארדקור היפ הופ, האלבום גם נגע בז'אנרים אחרים, כולל EDM (מוזיקה אלקטרונית-דאנס).
אף על פי שאזליה התחילה לעשות ראפ בגיל 14, היא הייתה מאוהבת בהיפ הופ מגיל 11 כשהיא שמעה את השיר "(Baby Don't Cry (Keep Ya Head Up II" של טופאק: "זה היה השיר שגרם לי להתאהב במוזיקה וגם מה שגרם לי להתאהב בקסם של טופאק.
זה היה מאוחר יותר גורם לי להרים את העט שלי ולכתוב שירים." בראיונות המוקדמים שלה, אזליה הזכירה באופן קבוע את ההשפעה שהייתה לה כלפי שאקור: "הייתה לי אובססיה חולנית.
הייתה לי כל תמונה של טופאק מודפסת על הקיר שלי".
היא גם הזכירה כי מיסי אליוט היא הראפרית האהובה עליה.
מחוץ למוזיקה, חוש האופנה שלה מושפע מאנשים שונים: "מכל האנשים שסגנונם מעניין אותי, הייתי אומרת גרייס קלי, גוון סטפאני, ספייס גירלז וויקטוריה בקהאם".
בסוף 2011, אזליה החלה לצאת עם הראפר האמריקאי אייספ רוקי, אותו הכירה דרך מפיק מוזיקלי.
היא אישרה שהם נמצאים במערכת יחסים בריאיון עם מגזין Vibe בינואר 2012. באותו הזמן, היא קעקעה את השם של המיקסטייפ המצליח של אייסאפ על אצבעותיה, "Live.
ביולי 2012, רוקי הודיע שהם נפרדו.
במרץ 2013, אזליה חשפה כי היא קעקעה שני קווים אלכסוניים על הקעקוע "A$AP" כדי "להסתיר אותו", והוסיפה שעשתה זאת לפני חודשים.
החל מנובמבר 2013 הייתה במערכת יחסים עם שחקן הכדורסל ניק יאנג, ב-1 ביוני 2015 התארסו וב־2016 הם נפרדו.
איגור אנטולייביץ' שקווירין הוא כדורגלן עבר אוזבקי ששיחק בעמדת החלוץ.
שקווירין התחיל את הקריירה שלו בתחילת שנות השמונים ביאנגייר, ולאחר מכן שיחק בליגת העל הסובייטית במדי פחטקור טשקנט, SKA לבוב, דנייפר דנייפרופטרובסק ואלניה ולדיקווקז.
בקיץ 1992 הגיע לישראל וחתם בהפועל תל אביב, לקראת עונת 1992/1993. את שער הבכורה שלו בקבוצה כבש ב-26 בספטמבר 1992, כאשר הבקיע בדקה ה-88 את שער הניצחון (3–2) מול הפועל צפרירים חולון.
שקווירין כבש צמד בניצחון 4–0 על בית"ר תל אביב וצמד נוסף בניצחון 2–1 על הפועל פתח תקווה, ובסך הכל הבקיע 15 שערי ליגה בעונתו הראשונה בקבוצה.
במחזור הפתיחה של עונת 1993/1994 כבש שקווירין שער בניצחון 2–1 מול מכבי פתח תקווה, ובסך הכל כבש 19 שערים במדי הפועל תל אביב בכל המסגרות.
בינואר 1994 עזב שקווירין את הפועל תל אביב לאחר עונה וחצי במועדון, וחתם במכבי נתניה, במדיה הבקיע תשעה שערי ליגה עד תום העונה.
בעונה שלאחר מכן הוסיף ארבעה שערים במדי מכבי נתניה, ובינואר 1995 חתם בפהנג המלזית, עמה זכה באליפות בתום העונה, כאשר כבש 15 שערים ב-18 משחקים.
בשנת 1996 חזר לישראל וחתם בבני יהודה תל אביב, במדיה כבש חמישה שערים.
בהמשך שיחק גם במכבי פתח תקווה, מכבי הרצליה ומכבי יפו.
בשנת 1998 חזר לקדנציה שלישית בפחטקור טשקנט, עמה זכה באליפות ליגת העל האוזבקית באותה שנה.
לאחר מכן שיחק שקווירין גם במוהון באגאן וצ'רצ'יל ברות'רס, ובשנת 2001 פרש ממשחק פעיל.
שקווירין שיחק בנבחרת אוזבקיסטן בין השנים 1992 ל-2000 ולזכותו 20 שערים ב-31 הופעות.
בשנת 1994 זכה עם הנבחרת במשחקי אסיה.
לאחר פרישתו, מונה בשנת 2002 לעוזר מאמן קריליה סובטוב סמרה מליגת העל הרוסית.
כעבור שנתיים מונה למאמן קיזילקום זאראפשון האוזבקית.
בהמשך שימש כעוזר מאמן בנבחרת אוזבקיסטן האולימפית ובנבחרת הבוגרת.
בשנת 2008 מונה למאמן קבוצת אולמליק מליגת העל האוזבקית, תפקיד אותו מילא שמונה שנים.
בשנת 2017 אימן את סוגדיאנה דז'יזק.
קולונל גנרל איגור ולנטינוביץ' קורובוב (3 באוגוסט 1956 - 21 בנובמבר 2018) היה קולונל גנרל רוסי, ראש המודיעין הצבאי הרוסי וסגן הרמטכ"ל הרוסי מאז ה-2 בפברואר 2016 ועד מותו ב-21 בנובמבר 2018, לאחר מאבק במחלה קשה.
בשנת 1973 למד קורובוב במכון לתעופה בסטברופול, בבית הספר לטייסים ומפעילי מערכות נ"מ.
בנובמבר 1977 שירת בחיל הנ"מ, בגדוד התעופה סובורוב מס' 518 שהוצב בשדה התעופה טלאגי שבארכנגלסק.
ב-1980 הועבר לשירות במודיעין הצבאי והשלים את השכלתו באקדמיה הצבאית הדיפלומטית של משרד ההגנה הרוסי.
הוא עמד בראש המודיעין האסטרטגי הצבאי וניהל את המינהל לדוקטרינות אסטרטגיות וחימוש.
לאחר מותו הפתאומי של איגור סרגון היה קורובוב המועמד המוביל מבין ארבעת סגני ראש המודיעין הצבאי לכהן כיורשו וראש המודיעין הצבאי החדש בשל מיעוט הופעותיו בתקשורת, וחשאיותו.
הוא התמנה על פי צו נשיאותי של ולדימיר פוטין לראש אגף המודיעין במטה הכללי של הכוחות המזוינים של הפדרציה הרוסית בפברואר 2016 והיה לראש סוכנות הביון הצבאית.
במסגרת תפקידו ניהל את מבצעי המודיעין הצבאי בסוריה ואת מבצעי התיאום בין גופי איסוף המודיעין לבין הכוחות למבעים מיוחדים, בעת ביצוע משימות במסגרת המעורבות הרוסית במלחמת האזרחים בסוריה.
ב-26 בדצמבר 2016 צורף על ידי ארצות הברית לרשימת הסנקציות שהוטלו על אישים בכירים ברוסיה, בעקבות שורת צעדים שארצות הברית ביצעה בעקבות החשד שלה למעורבות הרוסית בבחירות 2016.
ב-27 וב-28 בינואר 2018 ערך ביקור בארצות הברית, יחד עם מנהל שירות הביטחון הפדרלי אלכסנדר בורטניקוב ומנהל סוכנות הביון הרוסית סרגיי נארישקין ונפגש בוושינגטון עם ראש CIA מייק פומפאו ויחד דנו בסכנות האפשריות של חזרת ארגון המדינה האסלאמית ובדרכי ההתמודדות לאפשרות שכזו.
זו הייתה הפגישה הראשונה מסוגה בין ראשי השירותים החשאיים של רוסיה וארצות הברית
בנובמבר 2018 נפטר ממחלה קשה.
במותו הותיר אישה ו-2 בנות.
במהלך שירותו בצבא רוסיה ובמשרד ההגנה הרוסי עוטר בשלל עיטורים ממלכתיים, לרבות תואר גיבור רוסיה שהוענק לו ב-2017.
איגיאלוזוריים (שם מדעי: Aigialosauridae) היא משפחה נכחדת של לטאות ימיות שחיו בתקופת היורה והקרטיקון לפני 150.8 - 88.6 מיליון שנה.
הם היו קרובי משפחתם של המוסזאוריים וכן של הנחשים.
ישנם חוקרים המשייכים את האיגיאלוזוריים למשפחת המוסזאוריים, קרוביהם הגדולים יותר.
כמו המוסזאוריים היו האיגיאלוזוריים בעלי "עצם הרבועה" בצורת סמן שאלה, מימין ומשמאל באחורי הגולגולת, ומפרק שני שמקומו באמצע הלסת התחתונה, מאחורי עצם השינים, מימין ומשמאל.
מאובני האיגיאלוזוריים נמצאו בעיקר בחופי אירופה.
הם היו טורפי על כמו קרוביהם וטרפו יצורים ימיים אחרים, לרבות דגים, כרישים, רכיכות קדומות וזוחלים ימיים אחרים.
רגליהם לעומת המוסזאוריים, היו מתואמות גם להליכה על היבשה, אם כי הם היו מגושמים עליה.
הצוואר שלהם גם היה ארוך וצר יותר מהמוסזאורים והם היו קטנים יותר.
הזנב היה ארוך ועבה ועזר להם להתקדם במים.
איגור רוטשטיין (10 בספטמבר 1971 – 4 באוגוסט 2006) היה רופא וקצין רפואה במילואים בצה"ל.
בקרב עם לוחמי חזבאללה בכפר מרכבה בדרום לבנון במלחמת לבנון השנייה, טיפל בפצועים תחת אש, ונהרג ממטען צד.
על אומץ ליבו בקרב הוענק לו לאחר מותו בעיטור המופת.
נולד בעיר טומסק בסיביר שבברית המועצות במשפחה יהודית.
אביו, מרצה לפיזיקה ואימו רופאה.
בשנת 1987, לאחר סיום בית הספר התיכון התקבל ללימודים במכון מחקר ממלכתי לרפואה בטומסק.
בשנת 1994 סיים את לימודיו ובשנת 1995 סיים את התמחותו בכירורגיה.
הוא עבד במחלקת הטראומה בבית החולים לטיפול נמרץ.
בשנת 1997 עלה לארץ יחד עם אשתו אלונה ובנו לב בן ה-10 חודשים
איגור ומשפחתו התגוררו תחילה בקיבוץ גשר ואחר כך עברו למרכז הקליטה בקריית ים.
בארץ התכונן ולמד לבחינה לרישיון רפואה ישראלי, שאותה עבר בהצלחה.
לאחר קבלת הרישיון לעסוק ברפואה בארץ הוא עבד בבתי חולים שונים בארץ, אך התקשה למצוא משרה קבועה.
בשנת 2000 התגייס לשירות סדיר בצה"ל, סיים קורס קציני רפואה וביקש לשרת ביחידה קרבית.
בקשתו נענתה והוא שובץ בתפקיד רופא גדודי בגדוד 603 של הנדסה קרבית.
לאחר סיום השירות הסדיר המשיך לעוד 3 שנים בשירות קבע.
בתקופה האחרונה של שירותו שירת בפיקוד הדרום, השתתף במשימות קרביות והציל חיילים פצועים.
בשנת 2004 השתחרר מהשירות בדרגת סרן.
בשנת 2005 התקבל להתמחות בתחום האורתופדיה בבית חולים "קפלן".
בסוף שנת 2005 עבר לעבוד במחלקה אורתופדית של בית החולים פוריה, שם עבד בתור רופא תורן חוץ ובמקביל התנדב במחלקה.
במרץ 2006 החל התמחות בתקן מלא.
עם פרוץ מלחמת לבנון השנייה ביקש איגור רוטשטיין להתנדב לשירות המילואים ודרש שיגייסו אותו בצו 8. ב-24 ביולי הוא גויס למילואים.
הוא צורף לגדוד 13 של חטיבת גולני.
בלילה שבין 3 ל-4 באוגוסט הצטרף איגור אל הפלוגה המסייעת של גדוד 13 בפעילותה באזור כפר מרכבה בדרום לבנון.
במהלך הקרב נפגעו כמה חיילים מכוח החוד של הפלוגה.
ד"ר רוטשטיין רץ קדימה תחת אש כדי לטפל בהם.
כשהגיע אל כוח החוד והחל לטפל בפצועים, הופעל לעברו מטען צד.
הוא נטמן בבית העלמין הצבאי בבאר-שבע.
השאיר אחריו אישה, ילד בן 10, זוג הורים ואחות.
בספטמבר 2007 הוענק לו, לאחר מותו, עיטור המופת.
כיכר המופת בבאר שבע, שבמרכזה מוצב טנק, על שמו של רוטשטיין וסרן , שנפלו במלחמת לבנון השנייה וקבורים זה ליד זה.
הכיכר נמצאת בשכונת נווה-זאב, בצומת הרחובות שדרות נפתלי הרץ אימבר, שדרות הרב אליהו כ"ץ ורחוב חטיבה שמונה.
לזכרו מוענקת מלגת קרן "אמא", קרן מלגות מייסודה של אוניברסיטת חיפה, להנצחת 121 החיילים שנפלו במלחמת לבנון השנייה.
פינת הנצחה לזכרו הוקמה בכניסה למחלקה האורתופדית, בבית החולים פוריה.
איגור ניקולאייביץ' רודיונוב היה גנרל רוסי, שר ההגנה (מה-17 ביולי 1996 עד 23 במאי 1997) וחבר הדומה הממלכתית של הפדרציה הרוסית (מ-18 בינואר 2000 עד 16 בנובמבר 2007).
רודיונוב נולד בדצמבר 1936 בכפר קוראקינו במחוז פנזה (אז חבל סרדובסקי).
שם אביו היה ניקולאי איבנוביץ' רודיונוב.
בילדותו נהג איגור רודיונוב לנגן באקורדיון.
את השכלתו הצבאית קיבל במכללת התותחנים במחוז אוריול.
ביוני 1970 השלים לימודיו באקדמיה הצבאית של כוחות השריון ע"ש מרשל מלינובסקי ואר כך סיים בהצטיינות את לימודיו במכללה הצבאית של המטה הכללי ע"ש קלים וורושילוב.
רודיונוב היה מהאחראיים לדיכוי ההפגנות שפרצו באפריל 1989 בטביליסי, שבמהלכן נהרגו 19 איש ומאות אחרים נפצעו.
זמן קצר לאחר מכן הוא פוטר מתפקידו והועבר לאקדמיה של המטה הכללי
בין השנים 1989 ל-1996, היה רודיונוב חבר פרלמנט ופיקד על האקדמיה הצבאית של המטה הכללי.
ב-1996, לאחר שבוריס ילצין, נשיא רוסיה, פיטר את פאבל גראצ'ב מתפקיד שר ההגנה, מונה רודיונוב להחליפו.
בזמן כהונתו בתפקיד, הוא ניסה לערוך רפורמות צבאיות והסתמך על ההשקפה לפיה צבא רוסיה מיועד להמשיך את מורשת הצבא של ברית המועצות.
בסופו של דבר פוטר רודיונוב מתפקיד שר ההגנה לאחר שכשל להוביל רפורמות של ממש בעידן של משבר כלכלי.
הסיבות לפיטוריו כללו בין היתר את סירובו לאפשר פיקוח אזרחי על הצבא, כמו גם התעקשותו להגדיל את התקציב הצבאי חרף הידלדלות הקופה הציבורית.
בשנת 1999 נבחר רודיונוב לפרלמנט הרוסי מטעם מפלגת המולדת והיה חבר הוועדה לביטחון לאומי ויו"ר האיגוד המקצועי של אנשי הצבא עד למותו בדצמבר 2014. הוא נקבר בבית העלמין הצבאי הפדרלי לזכר הנופלים.
איגור סטפאן קוֹקוֹשְקוֹב (בסרבית: Igor Stefan Kokoškov; נולד ב-17 בדצמבר 1971) הוא מאמן כדורסל סרבי, בעל אזרחות אמריקאית, המשמש כמאמן קבוצת פנרבחצ'ה מליגת העל הטורקית והיורוליג.
בשנת 2017 הוביל את נבחרת סלובניה לזכייה באליפות אירופה בכדורסל.
קוקושקוב נולד בכפר בנאצקי ברסטובאץ' שביוגוסלביה (כיום סרביה), ולמד באוניברסיטת בלגרד.
במהלך לימודיו האקדמיים נפצע בתאונת דרכים אשר פגעה בשאיפתו להפוך לכדורסלן מקצועי, ובשנת 1994 החל את קריירת האימון שלו כעוזר מאמן בקבוצת אוקק בלגרד.
בעונת 1995/1996 קודם לתפקיד המאמן הראשי של הקבוצה, ובכך הפך למאמן הצעיר בתולדות הליגה היוגוסלבית, בגיל 24.
בשנת 1999, לאחר תקופה קצרה כמאמן קבוצת הנוער של פרטיזן בלגרד, עבר לארצות הברית כדי לשמש כעוזר מאמן קבוצת הכדורסל של אוניברסיטת מיזורי, תחת קווין סניידר.
בעונת קיבל את תפקידו הראשון בליגת ה-NBA, כשמונה לעוזרו של מאמן לוס אנג'לס קליפרס אלווין ג'נטרי.
בשלוש עונותיו עם הקליפרס רשמה הקבוצה מאזן כולל של 97 ניצחונות ו-149 הפסדים (39.4%).
בעונת עבר לשמש כעוזרו של לארי בראון בדטרויט פיסטונס, אשר זכתה באליפות ה-NBA באותה עונה.
ב-4 העונות הבאות המשיך באותו תפקיד תחת בראון ולאחר מכן תחת מחליפו פליפ סונדרס.
בשנת 2008 מונה לעוזרו של מאמן פיניקס סאנס הנכנס טרי פורטר, ונשאר בתפקיד כעוזרם של המאמנים אלווין ג'נטרי ולינדסי האנטר עד סיום עונת .
ב-18 ביוני 2010 קיבל קוקושקוב אזרחות אמריקאית.
בעונת היה עוזרו של מייק בראון בקליבלנד קאבלירס, ובמהלך העונה העוקבת מונה לעוזרו של המאמן הזמני ג'יימס בורגו באורלנדו מג'יק.
לקראת עונת עבר ליוטה ג'אז, בה חזר לשתף פעולה עם קווין סניידר, ונשאר בקבוצה במשך 3 עונות.
ב-2 במאי 2018 מונה קוקושקוב למאמנה הראשי של פיניקס סאנס, בה שימש בעבר כעוזר מאמן.
בעת המינוי הפך למאמן הראשי הראשון בתולדות ה-NBA אשר נולד מחוץ לארצות הברית או קנדה.
לאחר עונה אחת בלבד, במהלכה רשמה פיניקס מאזן שלילי 19–63, פוטר קוקושקוב מאימון הקבוצה.
ביוני 2019 מונה לעוזרו של מאמן סקרמנטו קינגס, לוק וולטון.
לקראת עונת מונה למאמן הראשי של קבוצת פנרבחצ'ה, במקומו של ז'ליקו אובראדוביץ'.
בשנים 2004–2005 שימש כעוזר מאמן בנבחרת סרביה ומונטנגרו, אותה אימן ז'ליקו אובראדוביץ'.
באולימפיאדת אתונה (2004) סיימה הנבחרת במקום ה-11 (מתוך 12), ובאליפות אירופה 2005 סיימה במקומות 9–12 (מתוך 16).
בשנת 2005 מונה למאמנה הראשי של נבחרת גאורגיה, אותה הדריך עד שנת 2015 במקביל לעבודתו בפיניקס ובאורלנדו.
הישג השיא של הנבחרת בתקופה זו היה השגת המקום ה-11 באליפות אירופה 2011.
בשנת 2016 מונה למאמן נבחרת סלובניה, ובטורניר היחיד בו השתתף כמאמנה – אליפות אירופה 2017 – הוביל את סלובניה לזכייה במדליית הזהב הראשונה בתולדותיה.
לאחר סיום הטורניר הודיע על פרישה מאימון נבחרת סלובניה.
בנובמבר 2019 מונה למאמן נבחרת סרביה, לקראת אולימפיאדת טוקיו (2020).
לוטננט גנרל איגור יבגנייביץ' קונשנקוב הוא איש צבא רוסי, דובר משרד ההגנה של הפדרציה הרוסית מאז אוגוסט 2011.
איגור קונשנקוב נולד ב-15 במאי 1966 בקישינב, מולדובה.
ב-1988 סיים את לימודיו בהצטיינות באגף ההנדסה של בית הספר הצבאי הגבוה בז'יטומיר בתחום רדיו-אלקטרוניקה של כוחות ההגנה האווירית.
ב-1998 סיים את לימודיו באקדמיה הצבאית של כוחות ההגנה האווירית.
ב-2006 השלים את השכלתו באקדמיה של המטה הכללי של הכוחות המזוינים של הפדרציה הרוסית.
הוא שירת בחיל החלל במינהל הראשי של כוחות ההגנה האווירית הטריטוריאליים.
מ-1998 היה קונשנקוב קצין בכיר וסגן ראש המחלקה לשיתוף פעולה עם התקשורת הרוסית והזרה במשרד ההגנה של הפדרציה הרוסית.
ב-2003 הוא מונה לראש שירות העיתונות ועוזרו של מפקד המחוז הצבאי של צפון הקווקז, והיה אחראי לענייני יחסי ציבור והסברה.
ב-2005 מונה לראש שירות העיתונות של צבא היבשה, וכיהן כעוזרו של המפקד העליון של הצבא לענייני יחסי ציבור והסברה.
ב-2009 הוא מונה לתפקיד סגן מנהל מחלקת ההסברה והמידע של משרד ההגנה, ובאוגוסט 2011 התמנה לראש מחלקת ההסברה והמידע של משרד ההגנה של הפדרציה הרוסית בצו של נשיא הפדרציה הרוסית.
בכך הפך לדובר הצבאי הראשי של רוסיה.
במרץ 2017 מונה לראש מחלקת המידע והתקשורת של משרד ההגנה, במקביל למילוי תפקידו כדובר משרד ההגנה.
עד 2011, תפקיד דובר הצבא הרוסי לא היה משמעותי ומשרד ההגנה מיעט בקיום מסיבות עיתונאים - עד מינויו של קונשנקוב לתפקיד.
אדמירל איגור אולגוביץ' קוסטיוקוב הוא מפקד צבא רוסי, ראש המודיעין הצבאי הרוסי, אדמירל, גיבור הפדרציה הרוסית (2017).
הוא נולד ב-21 בפברואר 1961 בברית המועצות.
הוא התחנך במוסדות ההשכלה של הצי הרוסי ומאוחר יותר סיים את לימודיו באקדמיה הדיפלומטית הצבאית (שהיא כיום האקדמיה הצבאית של משרד ההגנה של הפדרציה הרוסית).
שירת כקצין מינהל הביון של המטה הכללי של הצי הרוסי.
שירת במודיעין הצבאי הראשי של המטה הכללי של הכוחות המזוינים של הפדרציה הרוסית ומונה לסגן הראשון של ראש המודיעין הצבאי ולממלא מקומו.
נחשב לאחד ממפקדי המודיעין הצבאי הרוסי שהיה מעורב ישירות בניהול המבצע הרוסי להצלת משטרו של בשאר אל-אסד בסוריה.
ב-2017, בצו של נשיא הפדרציה הרוסית, הוענקה לו מדליית "כוכב הזהב" ותואר גיבור הפדרציה הרוסית, עבור אומץ וגבורה בעת שירותו הצבאי.
ב-29 בדצמבר 2016 נכלל ברשימת הסנקציות של ארצות הברית בחשד למעורבות בביצוע "פעולות ערעור הדמוקרטיה בארצות הברית", בשל חשד להתערבות רוסיה בבחירות לנשיאות ארצות הברית ב-2016.
בעקבות מותו של איגור קורובוב מונה קוסטיוקוב לממלא מקום ראש המודיעין הצבאי, למרות שמילא בפועל את התפקיד מאז היעדרותו של קורובוב בתחילת אוקטובר 2018. עם אישור מינויו הפך לראש המודיעין הצבאי הראשון ששירת קודם לכן בצי הרוסי.
איגורה דרייב הוא קומפלקס מרוצים בעיר הנופש איגורה במחוז המשנה פריאוזרסק שבמחוז לנינגרד, רוסיה.
ממוקם במרחק 54 ק"מ מהעיר סנקט פטרבורג.
נבנה על פי פרויקט של הרמן טילקה בשנים 2017–2019.
המתחם כולל עשרה מסלולים מקצועיים למרוצי מכוניות, דריפטים, ראלי-קרוס ומוטוקרוס, קארטינג, מרוצי זוגות וכן מרכז לאימוני תגובה לחירום.
הטריבונה העיקרית של המעגל הראשי למרוצי כבישים מסוגלת להכיל 5,000 איש, עם קיבולת כוללת של 50,000 איש.
אורכו של המסלול 4,086 מטר ורוחבו 12 מטרים.
מספר פניות: תשע לשמאל, שבע ימינה.
הפרש הגובה במסלול הראשי הוא 17 מטר.
קטגוריית מסלול FIA - רמה 1.
בשנת 2019 המתחם חתם על הסכם עם DTM (Deutsche Tourenwagen Masters) על פי תוכנית 3+2 (חוזה לשלוש שנים עם אופציה להארכה לשתי עונות נוספות).
המירוץ הראשון ייערך בתאריכים 29 במאי ועד 31 במאי 2020.
תחרויות פורמולה 1 מתוכננות להתקיים בו החל משנת 2023 כאשר יארח את גרנד פרי רוסיה.
איגורה הוא אתר נופש במחוז לנינגרד, רוסיה.
זהו מתחם רב-תכליתי לפעילויות חוץ ומתחם ספא.
אתר הנופש ממוקם בקילומטר ה-54 של כביש פריוזרסקי, במחוז המשנה פריאוזרסקי שבמחוז לנינגרד, בסביבתו הקרובה של הכפר סוסנובו.
אתר הנופש נפתח ב-28 בינואר 2006. בתחילה כלל 10 מדרונות סקי (הפרש גובה של 120 מטר), 7 מעליות סקי, כולל מעליות עם ארבעה כיסאות, השכרת ציוד, בית מלון וקוטג'ים, מסעדה וביסטרו.
בחורף 2007–2008 הושקו מתחם ספא עם בריכת שחייה באורך 25 מטר ומסעדת גורמה "Le Chalet" ופארק לקפיצות סקי.
בקיץ 2008, נחנך אגם מלאכותי וציוד לו בריכות מחוממות, חוף חולי, גני ספורט לילדים, בר ומשטח לפיקניק.
בשנת 2010 נחנך ארמון הקרח הכולל זירת הוקי קרח, מרכז לקרלינג, שתי מסעדות, אזור כנסים, בית קולנוע, אזור משחקים עם באולינג, מכונות מזל וביליארד.
לכפר הנופש הסמכה בינלאומית לתחרויות סלאלום.
מתקני פארק האקסטרים עומדים בדרישות של תחרויות בינלאומיות, אך טרם נערכה בו תחרות כלשהי.
בעונת החורף אתר הסקי איגורה הקים פארק לגולשים וסנובורד.
בדרך כלל הפארק היה מחולק לשלושה אזורים: אזור חצי צינור, אזור סלופסטייל עם קפיצות ואזור מגושם עם מגוון מעקות.
בשנת 2019 נפתח באיגורה מתחם המרוצים Igora Drive, שתוכנן על ידי הרמן טילקה.
איגור ויקטורוביץ' קראסנוב הוא מדינאי ומשפטן רוסי.
החל מ-24 בספטמבר 2025 מכהן כיושב ראש בית המשפט העליון של רוסיה.
קודם לכן כיהן בתפקיד התובע הכללי של רוסיה מינואר 2020 עד ספטמבר 2025.
איגור קראסנוב נולד ב-24 בדצמבר 1985,בעיר ארכנגלסק, שברוסיה הסובייטית.
הוא סיים את לימודיו באוניברסיטה הממלכתית פומור על שם לומונוסוב (כיום — האוניברסיטה הפדרלית הצפונית).
משנת 1997 עובד בגופי התביעה הממלכתיים.
בשנים 2006–2007 עבד כחוקר במשרדי התובע הכללי.
בשנת 2007 עבר לוועדת החקירות הפדרלית, שאז הייתה חלק ממשרדי התביעה הכללית.
עבד החוקר בכיר לעניינים חשובים.
לאחר הפיכת הוועדה לגוף פדרלי עצמאי בשנת 2011 המשיך לעבוד במשרדי הוועדה.
קראסנוב עמד בראש צוות החקירה שחקר את הרוצח סרגיי פומאזון.
מספטמבר 2014 עד מרץ 2015 חקר את פרשת השחיתות וגנבת הכספים שנועדו לבניית קוסמודרום ווסטוצ'ני.
בפברואר 2015 עמד בראש צוות החקירה שחקר את רצח בוריס נמצוב.
באפריל 2016 מונה לסגן יושב ראש ועדת החקירות.
ב-20 בינואר 2020 נשיא רוסיה ולדימיר פוטין הציע לו את תפקיד התובע הכללי של רוסיה.
בסוף אוגוסט 2025 איגור קראסנוב הגיש את מועמדותו לתפקיד יושב ראש בית המשפט העליון של רוסיה.
איגור לאונידוביץ' שסטאקוב הוא איש טלוויזיה רוסי, מפיק, מנהל מדיה, כתב, סופר ומנחה מספר תוכניות טלוויזיה.
מכהן בתור המפיק הראשי של ערוץ הטלוויזיה רוסיה-1 (מאז 2015), המנכ"ל (משנת 2011) והעורך הראשי (מאז 2012) של חברת התקשורת מוסקבה מדיה, העורך הראשי של ערוץ הטלוויזיה רוסיה-2 (2013— 2015).
הוא מיתג בהצלחה את הערוץ העירוני "סטוליצה" והפך אותו לערוץ החדשות המודרני מוסקבה 24.
איגור שצ'גולב הוא פוליטיקאי רוסי, שימש כשר במשרד התקשורת בשנים 2008–2012.
איגור שצ'גולב נולד בויניצה (כיום באוקראינה).
לאחר סיום בית הספר הוא למד גרמנית במכון לשפות במוסקבה והמשיך באוניברסיטת לייפציג בשנים 1984–1988. לאחר סיום הלימודים הוא עבד במערכת טאס"ס תחילה בארצות הברית ובהמשך בפריז.
בשנת 1997 איגור שצ'גולב חזר לרוסיה.
בשנת 2000 איגור שצ'גולב מונה לדובר של ולדימיר פוטין.
בשנת 2004 הוא מונה לראש הפרוטוקול של השניא וכיהן בתפקיד זה עד לשנת 2008 כאשר הוחלף על ידי מרינה ינטאלצבה.
באותה שנה הוא מונה לשר במשרד התקשורת.
בשנת 2012 שצ'גולב עזב את המשרד ומונה לעוזר הנשיא.
בשנת 2018 הוא מונה לנציג הנשיא במחוז הפדרלי המרכזי.
ביולי 2018 בהיותו נציג הנשיא במחוז הפדרלי הוא נכלל במועצה לביטחון לאומי של רוסיה
איגור ולריביץ' שצקי (בקזחית: Олег Валерьевич Шацкий; נולד ב-11 במאי 1989) הוא כדורגלן קזחי המשחק בעמדת השוער בשחטר קראגנדי, בה הוא משמש כקפטן, ובנבחרת קזחסטן.
שצקי נולד בעיר קראגנדי שבקזחסטן, ושיחק במחלקות הנוער השונות של שחטר קראגנדי המקומית.
בשנת 2008 הצטרף לראשונה לסגל הקבוצה הבוגרת, אך לא קיבל את הזדמנות על הדשא, ונותר על הספסל.
בינואר 2012 עבר לאסטנה 1964 מליגת המשנה הקזחית, ובמשך שתי עונות היה השוער הראשון שלה.
בינואר 2014 עבר לבולאט, גם היא מליגת המשנה הקזחית, ולאחר עונה אחת בקבוצה, בינואר 2015, חזר לקבוצת האם שלו, שחטיור קרגנדה.
בינואר 2020 עבר לטובול מליגת העל הקזחית, אך לא הצליח לתפוס את מקומו בהרכב, ובינואר 2021 שב לשחטיור קרגנדה ומעט לאחר מכן מונה לקפטן הקבוצה.
לאחר עונה אחת חזר לשחטר קראגנדי.
שצקי ערך את הופעת הבכורה שלו בנבחרת הבוגרת ב-21 בפברואר 2019, כשעלה כמחליף במחצית בניצחון נבחרתו 1–0 על במשחק ידידות.
איגיאלוזורוס (שם מדעי: Aigialosaurus; מילולית: "לטאת חוף הים") הוא סוג של זוחל ימי קדום מתקופת הקרטיקון ששייך למשפחת האיגיאלוזוריים, משפחה הקרובה למוזאזאוריים הגדולים שהייתה קדומה מהם ובעלת מינים יבשתיים יותר.
הוא התקיים באירופה של הקרטיקון במשך הקנומן לפני 99.7 עד 94.3 מיליון שנה מזמננו.
סוג זה נקרא ב-1892 בידי החוקר ממצאי מאובנים שהתגלו ליד הבאר , כפר קרואטי על אי בים האדריאטי.
מין שני, Aigialosaurus bucchichi נחשב כיום לסוג נפרד - אופטיוזאורוס (Opetiosaurus), אם כי כמה חוקרים שייכו אותו ב-2009 חזרה לסוג זה, אך ההחלטה לא התקבלה בקהילה המדעית.
זוחל זה דמה במראהו למוסזאורוס אך היה קטן בהרבה ולא עלה על מטר באורכו.
הוא היה טורף בעל לסתות חזקות ושיניים חדות, בהם השתמש כדי לחטוף דגים וחסרי חוליות שהוא צד סמוך לחופים.
מבנה זנבו נע לצדדים כמו דג ועזר לו לנוע במים ביעילות וייתכן שהיה בעל קרומי שחייה.
איגור ולדימירוביץ' ריבקוב הוא איש עסקים רוסי, מיליארדר.
בעלים משותף של תאגיד טכנוניקול ומייסד קרן ריבקוב .
ריבקוב נולד ב-16 במאי 1972 במגניטוגורסק.
בשנת 1989 סיים את לימודיו התיכוניים מס' 56 בלימוד מעמיק במתמטיקה, במקביל לכך - בית ספר פיזי וטכני מתכתב במכון מוסקבה לפיזיקה וטכנולוגיה.
ואז ריבקוב התקבל לפקולטה לאלקטרוניקה פיזית וקוואנטית של המכון לפיזיקה וטכנולוגיה במוסקבה.
ב-1996 סיים את לימודיו במכון לפיזיקה וטכנולוגיה במוסקבה עם תואר מהנדס-פיזיקה.
בשנת 1992, בהיותו בשנה השלישית במכון, יחד עם חברו לכיתה סרגיי קולסניקוב , הקים את חברת טכנוניקל.
בשנת 2015, החברה דורגה במקום ה-91 בין 200 החברות הפרטיות הגדולות ברוסיה לפי פורבס, בשנת 2018 היא דורגה במקום ה-111.
חבר ברשימת האנשים העשירים ביותר ברוסיה לפי מגזין פורבס מקום 85 בדירוג בשנת 2022 עם הון של 1.1 מיליארד דולר אמריקאי.
איגור איבנוביץ' שובלוב הוא מדינאי רוסי.
החל מ- 24 במאי 2018 מכהן כיו"ר תאגיד ממלכתי לפיתוח VEB.RF.
לפני כן עבד כסגן ראשון לראש הממשלה של הפדרציה הרוסית במשך 10 שנים (מ-12 במאי 2008 עד 18 במאי 2018).
נולד ב-4 בינואר 1967 בכפר ביליבינו, מחוז מגדן, לשם הגיעו הוריו המוסקבאים לעבוד במסגרת חוזה.
בשנת 1993, לאחר שסיים את לימודיו באוניברסיטה עם תואר במשפטים, הוצב במחלקה המשפטית של משרד החוץ, שם ביצע עבודות למעקב אחר שינויים במשפט הבינלאומי.
בשנת 1997 מונה שובלוב לראש המחלקה של רישום הרכוש הפדרלי של הסוכנות הפדרלית לניהול רכוש המדינה.
ב-18 במאי 2000, לאחר שמונה לראש ממשלת רוסיה מיכאיל קסיאנוב, שובלוב הפך לשר הפדרציה הרוסית - ראש מטה הממשלה.
ב-28 במאי 2003, לאחר סכסוך עם קסיאנוב, הוא עזב את הממשלה ומונה לתפקיד עוזר נשיא הפדרציה הרוסית, שם ריכז את פעילות קבוצת העבודה להכפלת התמ"ג, לחימה בעוני ורפורמה צבאית.
ב-12 במאי 2008 הוא מונה לסגן ראש הממשלה הראשון של הפדרציה הרוסית.
באותה שנה עמד בראש הוועדה הממשלתית לפיתוח עסקים קטנים ובינוניים, הוועדה לתיאום פעולות ממשלתיות להתמודדות עם השלכות המשבר הפיננסי העולמי, הוועדה לפיתוח כלכלי-חברתי של המזרח הרחוק, עבר הבאיקל, כמו גם הוועדה המארגנת להכנה לפסגת APEC.
איגוריס קירילובאס (בליטאית: Igoris Kirilovas; נולד ב-19 באוגוסט 1971) הוא כדורגלן עבר ליטאי ששיקח בעמדת הקשר האחורי.
קירילובאס התחיל את הקריירה שלו בקבוצת ויטיס קובנה הליטאית.
מאז הצטרף לפאניריס וילנה מליגת העל הליטאית.
מגדבורג מהבונדסליגה השלישית במדיה שיחק חצי עונה אחרי חזר לפאנריס.
לאחר מכן שיחק גם בקארדה שיאוליאי וקובנה.
לקראת עונת חתם בקאמאז נאברז'ניה צ'לני הרוסית.
בקאמאז מיעט לשחק ואחרי חצי עונה חזר לקובנה.
בקיץ חתם בהפועל ירושלים מליגת העל.
ב-27 בנובמבר 1999 הבקיע ובישל בהפסד 3-2 להפועל חיפה.
בהמשך הקריירה שיחק בוגאר, וטרה, טובול, ז'טיסו ובקנטה וילנה.
ב-15 בנובמבר 1991 ערך את הופעת הבכורה שלו בנבחרת ליטא בניצחון 1-4 נגד .
ב-3 בנובמבר 1996 הבקיע את שערו ביחיד שלו בניצחון 0-4 נגד .
איגור רכינוב (נולד ב-20 בנובמבר 1975) הוא פרופסור מן המניין לכימיה במחלקה למדעי הטבע והחיים באוניברסיטה הפתוחה.
רכינוב נולד בטשקנט שבברית המועצות לשעבר ועלה עם משפחותו לישראל בנעוריו.
למד בתיכון בן צבי בגבעתיים, סיים תואר ראשון בכימיה בהצטיינות בשנת 2000 ודוקטורט בכימיה פיזיקלית (בהנחייתו של פרופ' סרגיי צ'סקיס) בהצטיינות יתרה בשנת 2006. את כל תאריו רכש באוניברסיטת תל אביב.
עם סיום הדוקטורט קיבל מלגת מקרן פולברייט היוקרתית ושהה למשך שלוש שנים במחלקה לכימיה באוניברסיטת קליפורניה בסנטה ברברה.
בשנים 2009–2010 עבד כבתר דוקטורט במכון ויצמן למדע ובשנת 2010 הצטרף לסגל המחלקה למדעי הטבע והחיים באוניברסיטה הפתוחה בסגל ההוראה.
בשנת 2011 הועלה לדרגת מרצה בכיר, בשנת 2016 התמנה לפרופסור חבר ובשנת 2023 התמנה לפרופסור מן המניין.
הוא ראש תחום הכימיה במחלקה ובשנים 2014 עד 2017 כיהן בראש המחלקה.
כמו כן, כיהן כנשיא האגודה הישראלית לוואקום וארגן של מספר כנסים לאומיים מרכזיים בתחום חומרים, ננוטכנולוגיה ומדע פני שטח.
תחום מחקרו העיקרי של רכינוב הוא המנגנונים האחראים על ייצור של ננו-חומרים בפאזה גזית בטמפרטורות גבוהות.
חומרים אלה משמשים להפחתה של פליטת מזהמים ברפואה, בתעשיית גלאים וכקטליזטורים חדשניים בתעשייה הכימית.
רכינוב בנה רשת ענפה של שיתופי פעולה עם חוקרים בגרמניה באוניברסיטת גוטינגן ואוניברסיטת דואיסבורג-אסן.
מחקרו של רכינוב מבוצע בשיטות ניסיוניות מתקדמות כדי למפות את שרשרת התגובות המורכבת אשר מובילה ליצירה של ננו-חלקיקים.
בנוסף, חלק ניכר מהפעילות המחקרית שלו מוקדש להבנה בסיסית של אינטראקציה בין מולקולות בפאזה גזית לפני שטח של מוצקים קטליטיים – מתכות ותחמוצות של מתכות.
מחקריו הובילו לפריצות דרך חשובות בהבנת מנגנון היצירה של ננו חלקיקים מחומרי מוצא גזיים ובהבנת מעברי האנרגיה בין מולקולות ופני שטח של מוצקים העומדים בבסיסה של קטליזה כימית הטרוגנית.
הוא גם זכה במענקי מחקר יוקרתיים מההקרן הלאומית למדע, משרד האנרגיה, קרן וולקסווגן, קרן פזי ומלגת מרקטור של הקרן הגרמנית למחקר.
רכינוב פיתח מספר קורסים בתחום הכימיה הפיזיקלית: לייזרים: עקרונות ושימושים, תרמודינמיקה ומעבדה בכימיה פיזיקלית.
נשוי לילנה ומתגורר בראשון לציון.
איגור אלכסנדרוביץ' קרפיצקי (בבלארוסית: Ягор Аляксандравіч Карпіцкі; ברוסית: Егор Александрович Карпицкий; נולד ב-27 בנובמבר 2003 בוויטבסק שבבלארוס) הוא כדורגלן בלארוסי המשחק בעמדת החלוץ בקבוצת קריליה סובייטוב סמרה מליגת העל הרוסית ובנבחרת בלארוס.
קרפיצקי גדל במחלקת הנוער של שחטיור סליהורסק.
הוא ערך 32 הופעות ליגה במדי הקבוצה הבוגרת של המועדון במסגרת ליגת העל הבלארוסית, בהן הבקיע 15 שערים.
בשנת 2022 הושאל לשחטיור פטריקוב מליגת המשנה הבלארוסית, במדיה ערך שמונה הופעות ליגה והבקיע עשרה שערים.
ב-15 ביולי 2023 חתם קרפיצקי על חוזה לארבע שנים בקריליה סובייטוב סמרה מליגת העל הרוסית.
ב-22 ביולי ערך את הופעת הבכורה שלו במועדון, בניצחון 2-1 על אחמט גרוזני במסגרת המחזור הראשון בליגה לעונת 2023/2024. ב-5 באוגוסט הבקיע את שער הבכורה שלו במועדון, בניצחון 5-1 על רוסטוב במסגרת המחזור השלישי בליגה.
ב-12 באוקטובר 2023 ערך קרפיצקי את הופעת הבכורה שלו בנבחרת בלארוס, בתיקו 0-0 נגד נבחרת רומניה במסגרת מוקדמות יורו 2024.
איגור קרוטוגולוב (נולד ב-1976) הוא מוזיקאי ישראלי, מלחין, רב-נגן, זמר, פזמונאי, מפיק, מעצב גרפי, צייר, המייסד והמנהיג של הלהקות "קרוזנשטרן ופארוחוד" ("KIP") ו"תזמורת הצעצועים של איגור קרוטוגולוב".
איגור קרוטוגולוב נולד בשנת בטשקנט, אוזבקיסטן.
אהבתו למוזיקה החלה בגיל 12, כשהאזין לראשונה לסימפוניה השמינית של שוסטקוביץ'.
ב-1989 ניגן בתופים בלהקת פאנק מקומית בטשקנט.
לאחר שסיים את לימודיו ב-1992, עלה עם הוריו לישראל.
איגור קרוטוגולוב החל את הקריירה המוזיקלית שלו זמן קצר לאחר עלייתו לישראל.
החל משנת 1997 קרוטוגולוב לקח חלק פעיל בסצנת האינדי הישראלית תחת הכינוי Igor18 כמלחין, נגן בס, סולן ומעצב עטיפות אלבומים.
קרוטוגולוב שיתף פעולה עם מספר מוזיקאים ישראלים ביניהם רוסלן גרוס, ואדים גוסיס, ורה אגניבלוק, סלבה סמלייבסקי אנטון וייס וכו.
קרוטוגולוב ניגן בגיטרת בס, תופים והתנסה בכלי נגינה לא שגרתיים (מסור, קשתית, צעצועי ילדים וכו).
יחד עם חברו רוסלן גרוס, נגן קלרינט ובסיסט של "רייביז קייסט", שאותו הכיר ב-1995, הצטרף קרוטוגולוב לפרויקט הניסיוני הישראלי "The Crossfishes", שאיחד מוזיקאי אנדרגראונד ישראלים והקליט מפגשי ג'אז ונויז חיים באלתור.
קרוטוגולוב גם הצטרף כבסיסט ללהקת הנאו-פולק הישראלית "Agnivolok".
אלבום האוסף הזה כולל יצירות מוקדמות נוספות של קרוטוגולוב: הרצועה "Make Law" עם "New Jerusalem Defense Force", הרצועה "Live 23.10.2001", חלק מהופעה חיה של "The Crossfishes", ורצועת הסולו המצטיינת "About A Man Falling Apart".
קרוטוגולוב הופיע גם באלבומי האוסף האלקטרוניים: ב-Intercontinental Zvukoprocessing" (2004)", עם רצועות הסולו שלו "Hunt For Butterflies" ו-"-+", וב-"Granittin" (2006), עם רצועת סולו "Gurtuk".
בשנת 2005 השתתף קרוטוגולוב בהופעה החיה של "The Crossfishes", שהוקלט במועדון "Vortex" בתל אביב ויצא באלבום האוסף "Noisemass 2005" בשנת 2006 על ידי "Topheth Prophet".